Եկող տարվա մարտ ամսին Ռուսաստանում սպասվող նախագահական ընտրություններում գործող նախագահ Վլադիմիր Պուտինի հնարավոր վերընտրությունով պայմանավորված է նաեւ ՀԱՊԿ-ի ու Եվրասիական տնտեսական միության զարգացման արագությունն ու հեռանկարները: Հայաստանն անդամակցում է թե՛ ՀԱՊԿ-ին, թե՛ ԵԱՏՄ-ին, ինչպես նաեւ հանդիսանում է Ռուսաստանի միակ դաշնակիցը Հարավային Կովկասում: Հայաստանում է տեղակայված տարածաշրջանում ռուսական միակ ռազմաբազան, գործում է համատեղ զորախումբ եւ ՀՕՊ համակարգ: Բացի այդ, ՌԴ-ն նաեւ ԼՂ հակամարտության կարգավորման խնդրով զբաղվող ԵԱՀԿ Մինսկի խմբի եռանախագահներից մեկն է: